31989R1544
L 151/22
JURNALUL OFÍCIAL AL UNIUNII EUROPENE
REGULAMENTUL (CEE) NR. 1544/89 AL COMISIEI
din 2 iunie 1989
de modificare a Regulamentului (CEE) nr. 3460/85 de stabilire a modalității de acordare a unei compensații pentru sardinele din Marea Mediterană
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 3117/85 al Consiliului din 4 noiembrie 1985 privind stabilirea normelor generale de acordare de compensații pentru sardinele din specia Sardina pilchardus (1), astfel cum a fost modificat prin Regulamentul (CEE) nr. 3940/87 (2), în special articolul 4,
întrucât, pentru unele produse sărate, durata de maturare nu permite, în anumite cazuri, respectarea termenului de introducere a cererii de plată a compensației stabilite prin Regulamentul (CEE) nr. 3460/85 al Comisiei (3); întrucât, pentru a evita excluderea produselor respective de la acordarea compensației, se impune modificarea articolului 5 alineatul (1) din respectivul regulament;
întrucât măsurile prevăzute de prezentul regulament sunt conforme cu avizul Comitetului de gestionare a produselor pescărești,
ADOPTĂ PREZENTUL REGULAMENT:
Articolul 1
La articolul 5 alineatul (1) din Regulamentul (CEE) nr. 3460/85 se adaugă paragraful următor:
„Pentru produsele sărate care necesită o maturare în sare a cărei durată nu permite respectarea termenului de șase luni menționat mai sus, statul membru prelungește acest termen, dacă este cazul, în limita necesară conservării produselor. Termenul suplimentar nu poate depăși în nici un caz șase luni.”
Articolul 2
Prezentul regulament intră în vigoare în ziua publicării în Jurnalul Oficial al Comunităților Europene.
Se aplică de la 1 ianuarie 1987.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 2 iunie 1989.